Maltese Premier League

Maltese Premier League, známa zo kvôli jej sponzorovi Bank of Valletta ako BOV Premier League je najvyššou úrovňou profesionálneho futbalu na Malte.  Ligu spravuje Maltská futbalová asociácia, a hrá v nej 16 tímov. Liga funguje na postupovom a zostupovom systéme s druholigovou maltskou Challenge League. Od júna 2022 je Premier League na 46. mieste z 55 členov v koeficiente UEFA.

Sliema Wanderers a Floriana získali titul rekordných 26-krát. Aktuálny držiteľ titulu je Ħamrun Spartans, ktorý získal svoj historicky 9. titul v sezóne 2022/2023.

 Formát 
náhľad|Aktuálny dizajn maltskej Premier League trofeje (2018)
Každý tím hrá s každým súperom dvakrát, raz „doma“ a raz „vonku“ (v skutočnosti je označenie doma a vonku len formalita, pretože väčšina klubov nemá svoj štadión). Hrá sa teda celkovo 26 zápasov (od roku 2024 bude súťažiť len 12 klubov tzn. 24 zápasov). Tímy získajú tri body za víťazstvo a jeden bod za remízu. Za prehru sa neprideľujú žiadne body. Klub s najväčším počtom bodov je korunovaný za víťaza ligy. Dva najnižšie umiestnené tímy zostupujú do Challenge League a tím na dvanástom mieste hrá play-off proti tímu na treťom mieste z prvej divízie, pričom víťaz si buď udrží svoje miesto, alebo postúpi do najvyššej ligy.

 Koeficienty 
+Koeficienty UEFA 2022-23  Poradie asociácie Koeficient44 Severné Írsko 8,58345 Malta 8,25046  Gruzínsko 8,00047 Estónsko 7,58248 Island  7,250

 Štadióny 
Ta' QaliTa' QaliPaolaTa' Qali National StadiumCentenary StadiumTony Bezzina StadiumKapacita: 16 997Kapacita: 3 000Kapacita:  2 968200px200px200px

 Víťazi 
Celkovo desať klubov vyhralo Maltskú Premier League, vrátane titulov v starej prvej divízii, ktorú v roku 1980 nahradila Premier League. Z víťazov sa traja stali šampiónmi viac ako 20-krát: Sliema Wanderers (26 titulov), Floriana (26 titulov) a Valletta (25 titulov).

Na Malte majú kluby povolené umiestniť zlatú hviezdu nad svoj erb za každých desať vyhraných národných majstrovstiev. Sliema Wanderers, Floriana a Valletta sa môžu pochváliť dvoma zlatými hviezdami a Hibernians majú jednu zlatú hviezdu umiestnenú nad ich erbom na dresoch.
Klub Víťaz  2. miesto 3. miesto Sliema Wanderers 26 31 19 Floriana 26 14 11 Valletta 25 17 20 Hibernian 13 14 14 Ħamrun Spartans 10 11 13 Birkirkara 4 9 10 Rabat Ajax 2 1 1 St. George's 1 4 5 Marsaxlokk 1 1 1The King's Own Malta Regiment 1 0 0

 Referencie 

 Externé odkazy 
 Maltská futbalová asociácia
 League321.com, tabuľky maltskej futbalovej ligy, záznamy a štatistická databáza
 Zoznam šampiónov a finalistov, RSSSF

Kategória:Futbal na Malte
Kategória:Najvyššie národné futbalové súťaže
Kategória:Futbalové súťaže v Európe